cyanic-selkie/wikianc huggingface dataset:
यूनाइटेड किंगडम के शाही राजघराने
ब्रिटेन में इंग्लैंड, वेल्स व स्कॉटलैंड सम्मिलित हैं। 1603 में स्कॉटलैंड व ब्रिटेन पर जेम्स ६ और १ का सयुंक्त शासन होने के बाद से इसे ग्रेट ब्रिटेन कहा जाने लगा। १७०७ में स्कॉटलैंड के इंग्लैंड के साथ हुई संधि के बाद ग्रेट ब्रिटेन को यूनाइटेड किंगडम ऑफ ग्रेट ब्रिटेन कहा जाने लगा। जबकि यूनाइटेड किंगडम चार देशों को मिलाकर एक सामूहिक देश है। इसमें इंग्लैंड, वेल्स, स्कॉटलैंड व उत्तरी आयरलैंड आते हैं। यानि ग्रेट ब्रिटेन के साथ उत्तरी आयरलैंड सयुंक्त रूप से यूनाइटेड किंगडम कहलाते हैं। इस समय (२०१५) में इन सभी देशों का शासन यूनाइटेड किंगडम की महारानी एलिज़ाबेथ II के अंतर्गत है। इन सभी चारों देशों से संबन्धित राजघरानों के बारे में यहाँ लिखा गया है।
लंकास्टर राजघराना
द हाउस ऑफ लंकास्टर, लंकास्टर राजघराना:->
हेनरी बोलिंगब्रोक ने रिचर्ड २ को सत्ता से पदच्युत कर दिया और इसके बाद शाही घर का नाम हेनरी के पिता (ड्यूक ऑफ लंकास्टर) के नाम से जाना जाने लगा।
यार्क राजघराना
द हाउस ऑफ यॉर्क, यार्क राजघराना:->
लंकास्टर और योर्क के शाही परिवारों में प्रसिद्ध गुलाब युद्ध (वार ऑफ रोज़ेज़) हुआ था जिसमें यॉर्कियों की जीत हुई थी।
ट्यूडर राजघराना
द हाउस ऑफ टुडोर, टुडोर का राजघराना:-
आल्पिन राजघराना
द हाउस ऑफ़ आल्पिन आल्पिन राजघराना:-
गिरिक के साथ ?
डंकेल्ड गृह
डंकेल्ड का राजघराना:-
बालियोल राजघराना
द हाउस ऑफ बैलियोल
बालियोल राजघराना:-
ब्रूस राजघराना
द हाउस ऑफ ब्रुस
ब्रूस राजघराना:-
बालियोल गृह
द हाउस ऑफ बैलियोल
बालियोल राजघराना:- कुछ समय तक डेविड २ और जॉन बैलियोल के बेटे एडवर्ड बैल्योल दोनों ही शासन के लिये दावा करते रहे।
स्टुअर्ट राजघराना
द हाउस ऑफ स्टुअर्ट
ग्रेट ब्रिटेन पर स्टुअर्ट राजघराने का शासन १३७१ से १६२५ तक रहा।
इंग्लैंड, स्कॉटलैंड और आयरलैंड के शासक
१६०३ में स्कॉटलैंड के जेम्स ६ ने इंग्लैंड की महारानी एलिज़ाबेथ प्रथम की मृत्यु के बाद अंग्रेजी सत्ता से समझौता कर लिया और इसे यूनियन ऑफ क्राउन्स यानि ताजों का मिलन कहा गया। इसके बाद से १७०७ तक इंग्लैंड, स्कॉटलैंड और आयरलैंड के एक ही शासक या सम्राट हुआ करता था।
स्टुवर्ट राजघराना वापसी २
द हाउस ऑफ स्टुअर्ट वापसी
साक्से-कोबर्ग-गोथा राजघराना
विक्टोरिया की साक्से-कोबर्ग-गोथा के राजकुमार एल्बर्ट से विवाहोपरान्त ब्रिटेन के शाही घराने का नाम बदल दिया गया था, लेकिन वह स्वंय हैनोवर राजघराने से ही संबद्ध रहीं।
विंडसर राजघराना
द हाउस ऑफ विंडसर
प्रथम विश्वयुद्ध के दौरान नाज़ी जमर्नी के खिलाफ़ बढती जा रही जनभावनाओं के मद्देनज़र ब्रिटिश राजघराने का नाम साक्से-कोबर्ग-गोथा से बदलकर विंडसर हाउस कर दिया गया।
सरला ग्रेवाल
सरला ग्रेवाल (4 अक्टूबर 1927 - 29 जनवरी 2002) 1952 बैच की भारतीय प्रशासनिक सेवा की अधिकारी थी। वे 1989-1990 में मध्य प्रदेश की राज्यपाल भी रहीं। साथ ही वे पूर्व प्रधानमंत्री राजीव गांधी की प्रधान सचिव भी रही हैं।
प्रारंभिक जीवन
श्रीमती ग्रेवाल का जन्म 4 अक्टूबर 1927 को हुआ था। अपनी प्रारम्भिक शिक्षा पूरी करने के बाद उन्होंने आनर्स में स्नातक उपाधि ली। बाद में दर्शनशास्त्र में उन्होंने स्नातकोत्तर उपाधि पंजाब विश्वविद्यालय में सर्वोच्च स्नातकोत्तर उपाधि में पंजाब विश्वविद्यालय में सर्वोच्च स्थान प्राप्त किया। 1952 में उन्होंने भारतीय प्रशासनिक सेवा में प्रवेश किया और उस समय इस सेवा में आने वाली भारत की दूसरी महिला अधिकारी थी।
प्रशासनिक जीवन
उन्होंने पंजाब प्रदेश के अन्तर्गत अनेक महत्वपूर्ण प्रशासनिक पदों पर कार्य किया 1956 में वे शिमला की डिप्टी कमिश्नर बनाई गई और देश में इस पद का दायित्व निभाने वाली वे पहली महिला अधिकारी थी। वे 1962 में शिक्षा संचालक बनने वाली पहली आई.ए.एस. अधिकारी थी। इस हैसियत में उन्होंने प्राथमिक से लेकर हाईस्कूल और विश्वविद्यालयीन स्तरतक शिक्षा प्रशासन के विभिन्न दायित्वों का निर्वाह किया। इसी दौरान राज्य में युवक कार्यक्रमों और प्रौढ़ शिक्षा कार्यक्रमों को उन्होंने शिक्षा प्रणाली को माध्यमिक स्तर पर व्यवसाय से जोड़ने की पहल की। वे बाद में रूप में माध्यमिक शिक्षा प्रणालीका अध्ययन करने गयीं। ब्रिटिश कौंसिल की छात्रवृतित पर दस महीने तक लन्दन स्कूल ऑफ इकनामिक्स में विकासशील देशों में सामाजिक सेवाओं के स्वरूप का भी उन्होंने गहन अध्ययन किया। इस शिक्षा पाठयक्रम में स्वास्थ्य शिक्षा और समाज कल्याण सेवाओं की महत्ता पर बहुत जोर दिया गया था। 1963 में वे पंजाब सरकार के स्वास्थ्य विभाग की सचिव बनीं। इस कार्यकाल में पंजाब प्रदेश को राष्ट्रीय परिवार कल्याण कार्यक्रम के अन्तर्गत श्रेष्ठ उपलब्धियों के लिये चार सर्वोच्च राष्ट्रीय पुरस्कार प्राप्त हुए। राज्य ने इस दौरान परिवार नियोजन कार्यक्रम के क्षेत्र में उल्लेखनीय प्रगति और सफलतायें हासिल की। इस काल में राज्य में मातृ और शिशु-स्वास्थ्य-कल्याण सेवाओं के लिये एक द्रढ़ आधारभूत संरचना निर्मित की गयी जिससे परिवार-नियोजन कार्यक्रम के स्थायी रूप से अपनाने में महत्वपूर्ण सहायता मिली। इसके अतिरिक्त उन्होंने राज्य में समाज-कल्याण और महिला-कल्याण कार्यक्रम एवं स्थानीय प्रशासन विभाग के दायित्वों का भी कुशलतापूर्वक निर्वाह किया। वे सचिव, उद्योग, खाद्य और नागरिक आपूर्ति तथा आयुक्त, गृह भी रहीं जिसके अन्तर्गत पुलिस और परिवहन प्रशासन था। उन्होंने पंजाब के विकास आयुक्त के रूप में 1971 से 1974 तीन वर्षों तक इस पद की जिम्मेदारी का निर्वाह किया। इसके अन्तर्गत कृषि और उससे संबंधित विभागों का दायित्व शामिल था। इस दौरान पंजाब प्रदेश में खाद्यान्न उत्पादन में महत्वपूर्ण सफलता प्राप्त की। इसी कार्यक्रम में पंजाब में पशुपालन सेवा के क्षेत्र में विदेशी नस्ल के उत्तम पशु तैयार करने की दिशा में सराहनीय कार्य किया गया। इससे छोटे किसानों के सहकारी दुग्ध उत्पादन केन्द्रों के संगठन का निर्माण हुआ। उन्होंने तीन दुग्ध संयंत्रों की स्थापना की दिशा में भी बुनियादी भूमिका निभाई।
वे मार्च, 1974 से संयक्त सचिव और आयुक्त, परिवार कल्याण रहीं। उन्होंने 11 नवम्बर 1976 से भारत सरकार के परिवार-कल्याण मंत्रालय में अतिरिक्त सचिव और आयुक्त का दायित्व निभाया। इस दौरान परिवार कल्याण कार्यक्रम को नया आयाम और नयी गति मिली। उनके कार्यकाल में समूचे देश में परिवार-कल्याण गतिविधियों में महत्वपूर्ण वृद्धि हुई जिसके अंतर्गत सभी पक्षों, परिवार नियोजन, मातृ कल्याण और शिशु स्वास्थ्य की दिशा में सराहनीय कार्य कियागया। बड़े पैमाने पर विस्तार सेवाओं का जाल बिछाया गया और जन-संचार के विभिन्न माध्यमों से शिक्षाप्रद कार्यक्रमों की सहायता से अशिक्षित जन-समाज के बीच छोटे परिवार के आदर्श को प्रभावी ढंग से अपनाने की दिशा में उल्लेखनीय कार्य हुआ। इस दौरान परिवार नियोजन कार्यक्रम को प्रौढ़ शिक्षा कार्यक्रम के साथ प्रभावी ढंग से जोड़ा गया। स्कूल तथा विश्वविद्यालयीन शिक्षा प्रणाली में जन-शिक्षा योजना के पाठयक्रम शामिल किये गये। उन्होने अनेक महत्वपूर्ण मंचों के अध्यक्ष पद को सुशोभित किया, जिसमें विश्व स्वास्थ्य संगठन, भारतीय चिकित्सा अनुसंधान परिषद् और अन्य संगठन शामिल हैं। उन्होंने जन्म दर नियंत्रण की दिशा में हो रहे नये अनुसंधान और शोध कार्यों से संबंधित विभिन्न सेमीनारों और सभाओं की भी अध्यक्षता की। वे नवम्बर, 1982 में सचिव, शिक्षा और संस्कृति बनी। इस दौरान प्राथमिक शिक्षा से लेकर विश्वविद्यालयीन शिक्षा तक तथा तकनीकी शिक्षा पर विशेष महत्व दिया गया। महिला साक्षरता एवं प्रौढ़ शिक्षा पर भी विशेष जोर दिया गया। उनके निर्देशन में संस्.ति के क्षेत्र में पुरातत्व विभाग, संग्रहालयों थियेटरों और ललित कलाओं की विभिन्न उन्होंने रायल कॉलेज ऑफ आब्सट्रेकट्रिशियन और गायनोकालाजिस्ट्स लंदन में 1979 में अतिथि वक्ता के रूप में महत्वपूर्ण भाषण दिया था। 1980 में भारत में परिवार कल्याण कार्यक्रम के सन्दर्भ में दिल्ली में आयोजित अंतर्राष्ट्रीय सेमीनार में मातृ कल्याण और जन्मपूर्व मृत्यु दर, गर्भ समापन, जन्म निरोध आदि तकनीकी विषयों पर उन्होंने शोधपरक भाषण दिया था। उन्होने विभिन्न राष्ट्रीय और अन्तर्राष्ट्रीय सम्मेलनों में भारत का कुशल प्रतिनिधित्व किया। उन्होंने 1977, 1979 और जनवरी, 1981 में न्यूयार्क में आयोजित संयुक्त राष्ट्र जनसंख्या आयोग के क्रमश: 19 वें, 20 वें और 21 वें सत्र में भारतीय प्रतिनिधि की हैसियत से अपने दायित्व का कुशल निर्वाह किया। 10 अगस्त 1981 को वे समाज कल्याण मंत्रालय की सचिव बनीं। अपने इस कार्यकाल में उन्होंने समाज कल्याण की विभिन्न नीतियों और योजनाओं को नयी दिशा दी और उनमें बेहतर समन्वय स्थापित किया। इसमें महिला-कल्याण, बाल कल्याण और विकलांगों के कल्याण कार्यक्रम शामिल थे। इस दौरान मंत्रालय के महत्वपूर्ण कार्यक्रमों की शुरूआत, स्वैच्छिक संगठनों की स्थापना और विकास, विकलांगों के कल्याण के लिये राष्ट्रीय संस्थन की स्थापना और सामाजिक कानून की दिशा में सराहनीय कार्य किया।
संयुक्त राष्ट्र महासभा प्रस्ताव ईएस -10/एल .2 2
संयुक्त राष्ट्र महासभा का प्रस्ताव ईएस-10 / एल.22; इजराइल की राजधानी के रूप में "अशक्त और शून्य" के रूप में यरुशलम की स्थिति को घोषित करते हुए एक आपातकालीन सत्र प्रस्ताव है।. यह 21 दिसंबर 2017 को संयुक्त राष्ट्र महासभा के सत्तर-दूसरे सत्र के कार्यकाल के दौरान संयुक्त राष्ट्र महासभा की दसवीं आपातकालीन विशेष सत्र की 37 वीं पूर्ण सभा द्वारा अपनाया गया।इस प्रस्ताव को यमन और तुर्की द्वारा तैयार किया गया था। यद्यपि संयुक्त राज्य द्वारा दृढ़ता से चुनाव लड़ा, यह 128 मतों से पार कर गया, जिसमें से 21 अनुपस्थितियों और 35 मतभेद थे।
सरला ग्रेवाल
कूटनीतिक जीवन
श्रीमती ग्रेवाल 25 सितम्बर 1985 को प्रधानमंत्री की सचिव नियुक्त हुई। मध्यप्रदेश का राज्यपाल मनोनीत होने तक वे इसी पद पर कार्यरत् रहीं। श्रीमती ग्रेवाल ने मध्यप्रदेश के राज्यपाल पद का कार्यभार 1 मार्च 1989 को ग्रहण किया और वे इस पद पर 5, फरवरी 1990 तक रहीं।
संयुक्त राष्ट्र महासभा प्रस्ताव ईएस -10/एल .2 2
प्रक्रिया
6 दिसंबर, 2017 को, अमेरिकी राष्ट्रपति डोनाल्ड ट्रम्प ने कहा था कि वह यरूशलेम को इजरायल की राजधानी मानते हैं और तेल अवीव से अमेरिकी दूतावास को यरूशलम स्थांतरण करने की प्रक्रिया शुरू करेंगे। लेकीन यह सुरक्षा परिषद प्रस्तावों और प्रचलित अंतरराष्ट्रीय मानदंडों अनुसार संयुक्त राष्ट्र संघ अधिकतर सदस्य यरुशलम को इजराइल की राजधानी के रूप में मान्यता नहीं देते है और दूतावास स्थानांतरित करने पर असहमत हैं। संयुक्त राष्ट्र सुरक्षा परिषद के प्रस्ताव के तीन दिन पहले अमेरिका द्वारा वीटो लगा दिया गया बाद में फिलीस्तीनी संयुक्त राष्ट्र में राजदूत रियाद मंसूर ने कहा कि महासभा एक मसौदा प्रस्ताव पर मतदान करेगी जिसे ट्रम्प को घोषणापत्र वापस लेने की मांग की जाएगी। उन्होंने प्रस्ताव 377 को आमंत्रित करने की मांग की, जिसे "शांति के और एकता" प्रस्ताव के रूप में जाना जाता है, एक वीटो को दरकिनार करने के लिए इस प्रस्ताव में कहा गया है कि यदि सुरक्षा परिषद में कार्य करने में विफल रहता है तो महासभा एक सामयिक उपाय के लिए सदस्यों को उचित सिफारिश करने के लिए मामले पर विचार करने के लिए एक आपातकालीन विशेष सत्र को बुला सकती है।
अभियान
20 दिसंबर को, अमेरिकी राष्ट्रपति डोनाल्ड ट्रम्प ने धमकी के साथ कहा था यदि अमेरिका के विरूद्ध कोई देश मतदान करता है तो उस देश को अमेरिकी सहायता में कटौती कर दी जाएगी।. संयुक्त राष्ट्र में अमेरिकी राजदूत निक्की हेली ने महासभा के प्रस्ताव की आलोचना की। हेली ने कहा था कि अमेरिका इस दिन को याद रखेगा जब एक संप्रभु देश के तौर पर अपने अधिकारों का इस्तेमाल करने की वजह से संयुक्त राष्ट्र महासभा में उस पर हमला हुआ है।.
मतदान
संयुक्त राष्ट्र संघ की महासभा की बैठक अमरीकी शहर न्यूयार्क स्थित मुख्यालय में आयोजित हुई जिसमें अमरीका की ओर से अवैध अधिकृत यरुशलम (बैतुल मुक़द्दस) को इस्राईल की राजधानी स्वीकार करने के विषय पर चर्चा हुई थी। बैठक के दौरान तुर्की और यमन ने अमरीकी फ़ैसले के विरुद्ध प्रस्ताव पेश किया जिसे सदस्य देशों ने बहुमत से पास कर दिया। इस प्रस्ताव के पक्ष में 128 वोट और विरोध में केवल 9 वोट पड़े जबकि 35 देशों ने मतदान में भाग नहीं लिया। प्रस्ताव में कहा गया कि यरुशलम को इजराइल की राजधानी स्वीकार करने का फ़ैसला तुरंत वापस लिया जाए और मामले को वार्ता द्वारा हल किया जाए।
सरला ग्रेवाल
निधन
ट्रिव्यून ट्रस्ट की अध्यक्ष रही श्रीमती सरला ग्रेवाल का 29 जनवरी 2002 को चंडीगढ़ में निधन हुआ।
नाभिकीय पुनर्सन्साधन
नाभिकीय पुनर्सन्साधन (nuclear reprocessing) एक रासायनिक प्रक्रिया है जिसके द्वारा विखण्ड-योग्य (fissionable) प्लूटोनियम और यूरेनियम को पहले से ही प्रयोग किये गये नाभिकीय ईन्धन से अलग किया जाता है। यह एक ख़तरनाक और कठिन प्रक्रिया है। नाभिकीय पुनर्सन्साधन द्वारा मिले प्लूटोनियम व यूरेनियम को फिर से नाभिकीय ईन्धन की तरह प्रयोग किया जा सकता है लेकिन इस से परमाणु हथियार भी बनाये जा सकते हैं।
एबी भाषा
एबी विश्व की एक प्रमुख भाषा है।
प्रमुख क्षेत्र
यह् भाषा घाना और टोगो मे बोली जाती है।
स्वाना भाषा
यह विश्व की एक प्रमुख भाषा है |
प्रमुख क्षेत्र
यह् भाषा बोत्सवाना मे बोली जाती है।
तुम्हारी पाखी
तुम्हारी पाखी एक भारतीय टेलीविजन धारावाहिक है जो लाइफ ओके पर प्रसारित होता है। 11 नवम्बर 2013 को इसका प्रथम प्रसारण किया गया। यह धारावाहिक शरतचन्द्र चट्टोपाध्याय के उपन्यास नवा विधान पर आधारित है। धारावाहिक के कुछ प्रकरणों का रक्षण नई दिल्ली में भी हुआ है।
लक्ष्मी प्लैनम
लक्ष्मी प्लैनम  (Lakshmi Planum), शुक्र ग्रह के पश्चिमी इश्तार टेरा पर एक पठार स्थलाकृति है। यह धन की हिन्दू देवी लक्ष्मी के नाम पर है।
रहमानपुर गाँव, अतरौली (अलीगढ़)
रहमानपुर अतरौली, अलीगढ़, उत्तर प्रदेश स्थित एक गाँव है।
लॉटरी (लघु कहानी)
"लॉटरी"  (लॉटरी, منشی پریم چند) एक हिन्दुस्तानी लघुकथा है। यह भारतीय लेखक प्रेमचंद द्वारा लिखा गया था। कहानी को एक अज्ञात स्कूल शिक्षक के दृष्टिकोण से कथात्मक रूप में बताया गया है।
सारांश
विक्रम उसके नाम पर टिकट खरीदता है, शिक्षक और उसका दोस्त टिकट खरीदते हैं, और विक्रम के पिता, बड़े ठाकुर साहिब, चाचा छोटे ठाकुर साहिब (विक्रम के पिता के असली भाई), और बड़े भाई (प्रकाश) भी टिकट खरीदते हैं। वे इस बात को लेकर लड़ने लगते हैं कि अगर उनमें से किसी को जीतना है तो वे क्या करेंगे।  जैसे ही लॉटरी ड्रॉइंग पास आती है, शिक्षक को पता चलता है कि उसने विक्रम के साथ एक समझौते पर हस्ताक्षर नहीं किया था, यह स्वीकार करते हुए कि वे जीते गए किसी भी पैसे को साझा करने के इरादे से टिकट खरीदने के लिए साझेदारी में गए थे, और विक्रम की ईमानदारी पर निर्भर करता है।  पारिवारिक बहस तेज हो जाती है, जिसमें गर्मागर्म धमकियां भी शामिल हैं।  विक्रम का भाई प्रकाश सिर और हाथ में चोट के साथ घर आता है।  जब उसके पिता ने उससे पूछा कि क्या हुआ है, तो वह बताता है कि वह झक्कर बाबा के पास गया था, जिसके पास इच्छाएं देने की शक्ति है।  प्रकाश अपने परिवार के साथ साझा करता है कि झक्कर बाबा की इच्छा पूरी करने से पहले, वह उन पर पत्थर फेंक कर उनकी परीक्षा लेता है।  जबकि अधिकांश आगंतुक भाग जाते हैं, जो हमले का सामना करते हैं, कथानक एक नाटकीय विडंबना है, कहानी का अंत कथानक के मोड़ और एक नैतिक संदेश के साथ होता है।
संकलन और अनुकूलन
"लॉटरी" भारतीय पाठ्यपुस्तकों में और नैतिक शिक्षा पुस्तकों के संकलन में दिखाई देती है। यह प्रेमचंद के लेखन के संकलन में शामिल है, जिसका शीर्षक है प्रेमचंद रीडर, चयनित कहानियां 2, जैसा कि अनुपा लाल द्वारा अनुवादित और अनुकूलित किया गया है।  कहानी को कई नाटकों में भी रूपांतरित किया गया है, और ललित परिमू के नटसमाज थिएटर ग्रुप और मुजीब खान की आइडियल ड्रामा एंड एंटरटेनमेंट अकादमी द्वारा प्रस्तुत किया गया था।
व्रत और उपवास
व्रत, धर्म का साधन माना गया है। संसार के समस्त धर्मों ने किसी न किसी रूप में व्रत और उपवास को अपनाया है। व्रत के आचरण से पापों का नाश, पुण्य का उदय, शरीर और मन की शुद्धि, अभिलषित मनोरथ की प्राप्ति और शांति तथा परम पुरुषार्थ की सिद्धि होती है। अनेक प्रकार के व्रतों में सर्वप्रथम वेद के द्वारा प्रतिपादित अग्नि की उपासना रूपी व्रत देखने में आता है। इस उपासना के पूर्व विधानपूर्वक अग्निपरिग्रह आवश्यक होता है। अग्निपरिग्रह के पश्चात् व्रती के द्वारा सर्वप्रथम पौर्णमास याग करने का विधान है। इस याग को प्रारंभ करने का अधिकार उसे उस समय प्राप्त होता है जब याग से पूर्वदित वह विहित व्रत का अनुष्ठान संपन्न कर लेता है। यदि प्रमादवश उपासक ने आवश्यक व्रतानुष्ठान नहीं किया और उसके अंगभूत नियमों का पालन नहीं किया तो देवता उसके द्वारा समर्पित हविर्द्रव्य स्वीकार नहीं करते।
ब्राह्मणग्रंथ के आधार पर देवता सर्वदा सत्यशील होते हैं। यह लक्षण अपने त्रिगुणात्मक स्वभाव से पराधीन मानव में घटित नहीं होता। इसीलिए देवता मानव से सर्वदा परोक्ष रहना पसंद करते हैं। व्रत के परिग्रह के समय उपासक अपने आराध्य अग्निदेव से करबद्ध प्रार्थना करता है- "मैं नियमपूर्वक व्रत का आचरण करुँगा, मिथ्या को छोड़कर सर्वदा सत्य का पालन करूँगा।" इस उपर्युक्त अर्थ के द्योतक वैदिक मंत्र का उच्चारण कर वह अग्नि में समित् की आहुति करता है। उस दिन वह अहोरात्र में केवल एक बार हविष्यान्न का भोजन, तृण से आच्छादित भूमि पर रात्रि में शयन और अखंड ब्रह्मचर्य का पालन प्रभृति समस्त आवश्यक नियमों का पालन करता है।
कुछ समय के पश्चात् वही उपासक जब सोमयाग का अनुष्ठान प्रारंभ करता है तो उसके लिए अत्यंत कठोर व्रत और नियमों का पालन करना अनिवार्य हो जाता है। याग के प्रारंभ में याज्ञीय दीक्षा लेते ही उसे व्रत और नियमों के पालन करने का आदेश श्रौत सूत्र देते हैं। यागकालीन उन दिनों में सपत्नीक उस उपासक को आहार के निमित्त केवल गोदुग्ध दिया जाता है। यह भी यथेष्ट मात्रा में नहीं अपितु प्रथम दिन एक गौ के स्तन से, दूसरे दिन दो स्तनों से और तीसरे दिन तीन स्तनों से जितना भी प्राप्त हो उतना ही दूध पीने की शास्त्र की अनुज्ञा है। उसी दूध में से आधा उसको ओर आधा उसकी धर्मपत्नी को दिया जाता है। यही उन दोनों के लिए अहोरात्र का आहार होता है। शास्त्रकारों ने इस दुग्धाहार की व्रत संज्ञा कही है। व्रत के समय में अल्पाहार करने से शरीर में हलकापन और चित्त की एकाग्रता अक्षुण्ण रहती है। व्रती के लिए अनुष्ठान के समय मद्य, मांस प्रभृति निषिद्ध द्रव्यों का सेवन तथा प्रात:काल एवं सायंकाल के समय शयन वर्ज्य है। सत्य और मधुर भाषण तथा प्राणिमात्र के प्रति कल्याण की भावना रखना आवश्यक है।
वैदिक काल की अपेक्षा पौराणिक युग में अधिक व्रत देखने में आते हैं। उस काल में व्रत के प्रकार अनेक हो जाते हैं। व्रत के समय व्यवहार में लाए जानेवाले नियमों की कठोरता भी कम हो जाती है तथा नियमों में अनेक प्रकार के विकल्प भी देखने में आते हैं। उदाहरण रूप में जहाँ एकादशी के दिन उपवास करने का विधान है, वहीं विकल्प में लघु फलाहार और वह भी संभव न हो तो फिर एक बार ओदनरहित अन्नाहार करने तक का विधान शास्त्रसम्मत देखा जाता है। इसी प्रकार किसी भी व्रत के आचरण के लिए तदर्थ विहित समय अपेक्षित है। "वसंते ब्राह्मणोऽग्नी नादधीत" अर्थात् वसंत ऋतु में ब्राह्मण अग्निपरिग्रह व्रत का प्रारंभ करे, इस श्रुति के अनुसार जिस प्रकार वसंत ऋतु में अग्निपरिग्रह व्रत के प्रारंभ करने का विधान है वैसे ही चांद्रायण आदि व्रतों के आचरण के निमित्त वर्ष, अयन, ऋतु, मास, पक्ष, तिथि, वार, नक्षत्र, योग और करण तक का विधान है। इस पौराणिक युग में तिथि पर आश्रित रहनेवाले व्रतों की बहुलता है। कुछ व्रत अधिक समय में, कुछ अल्प समय में पूर्ण होते हैं।
प्रकार
नित्य, नैमित्तिक और काम्य, इन भेदों से व्रत तीन प्रकार के होते हैं। जिस व्रत का आचरण सर्वदा के लिए आवश्यक है और जिसके न करने से मानव दोषी होता है वह नित्यव्रत है। सत्य बोलना, पवित्र रहना, इंद्रियों का निग्रह करना, क्रोध न करना, अश्लील भाषण न करना और परनिंदा न करना आदि नित्यव्रत हैं। किसी प्रकार के पातक के हो जाने पर या अन्य किसी प्रकार के निमित्त के उपस्थित होने पर चांद्रायण प्रभृति जो व्रत किए जाते हैं वे नैमिक्तिक व्रत हैं। जो व्रत किसी प्रकार की कामना विशेष से प्रोत्साहित होकर मानव के द्वारा संपन्न किए जाते हैं वे काम्य व्रत हैं; यथा पुत्रप्राप्ति के लिए राजा दिलीप ने जो गोव्रत किया था वह काम्य व्रत है।
पुरुषों एवं स्त्रियों के लिए पृथक् व्रतों का अनुष्ठान कहा है। कतिपय व्रत उभय के लिए सामान्य है तथा कतिपय व्रतों को दोनों मिलकर ही कर सकते हैं। श्रवण शुक्ल पूर्णिमा, हस्त या श्रवण नक्षत्र में किया जानेवाला उपाकर्म व्रत केवल पुरुषों के लिए विहित है। भाद्रपद शुक्ल तृतीया को आचारणीय हरितालिक व्रत केवल स्त्रियों के लिए कहा है। एकादशी जैसा व्रत दोनों ही के लिए सामान्य रूप से विहित है। शुभ मुहूर्त में किए जानेवाले कन्यादान जैसे व्रत दंपति के द्वारा ही किए जा सकते हैं।
प्रत्येक व्रत के आचरण के लिए थोड़ा या बहुत समय निश्चित है। जैसे सत्य और अहिंसा व्रत का पालन करने का समय यावज्जीवन कहा गया है वैसे ही अन्य व्रतों के लिए भी समय निर्धारित है। महाव्रत जैसे व्रत सोलह वर्षों में पूर्ण होते हैं। वेदव्रत और ध्वजव्रत की समाप्ति बारह वर्षों में होती है। पंचमहाभूतव्रत, संतानाष्टमीव्रत, शक्रव्रत और शीलावाप्तिव्रत एक वर्ष तक किया जाता है। अरुंधती व्रत वसंत ऋतु में होता है। चैत्रमास में वत्सराधिव्रत, वैशाख मास में स्कंदषष्ठीव्रत, ज्येठ मास में निर्जला एकादशी व्रत, आषाढ़ मास में हरिशयनव्रत, श्रावण मास में उपाकर्मव्रत, भाद्रपद मास में स्त्रियों के लिए हरितालिकव्रत, आश्विन मास में नवरात्रव्रत, कार्तिक मास में गोपाष्टमीव्रत, मार्गशीर्ष मास में भैरवाष्टमीव्रत, पौष मास में मार्तंडव्रत, माघ मास में षट्तिलाव्रत और फाल्गुन मास में महाशिवरात्रिव्रत प्रमुख हैं। महालक्ष्मीव्रत भाद्रपद शुक्ल अष्टमी को प्रारंभ होकर सोलह दिनों में पूर्ण होता है। प्रत्येक संक्रांति को आचरणीय व्रतों में मेष संक्रांति को सुजन्मावाप्ति व्रत, किया जाता है। तिथि पर आश्रित रहनेवाले व्रतों में एकादशी व्रत, किया जाता है। तिथि पर आश्रित रहनेवाले व्रतों में एकादशी व्रत, वार पर आश्रित व्रतों में रविवार को सूर्यव्रत, नक्षत्रों में अश्विनी नक्षत्र में शिवव्रत, योगों में विष्कुंभ योग में धृतदानव्रत और करणों में नवकरण में विष्णुव्रत का अनुष्ठान विहित है। भक्ति और श्रद्धानुकूल चाहे जब किए जानेवाले व्रतों में सत्यनारायण व्रत प्रमुख है।
किसी भी व्रत के अनुष्ठान के लिए देश और स्थान की शुद्धि अपेक्षित है। उत्तम स्थान में किया हुआ अनुष्ठान शीघ्र तथा अच्छे फल को देनेवाला होता है। इसलिए किसी भी अनुष्ठान के प्रारंभ में संकल्प करते हुए सर्वप्रथम काल तथा देश का उच्चारण करना आवश्यक होता है। व्रतों के आचरण से देवता, ऋषि, पितृ और मानव प्रसन्न होते हैं। ये लोग प्रसन्न होकर मानव को आशीर्वांद देते हैं जिससे उसके अभिलषित मनोरथ पूर्ण होते हैं। इस प्रकार श्रद्धापूर्वक किए गए व्रत और उपवास के अनुष्ठान से मानव को ऐहिक तथा आमुष्मिक सुखों की प्राप्ति होती है।
व्रत परिचय
सभी देशों तथा सभी धर्मों में व्रत का महत्त्वपूर्ण स्थान है। व्रत से मनुष्य की अन्तरात्मा शुद्ध होती है। इससे ज्ञानशक्ति, विचारशक्ति, बुद्धि, श्रद्धा, भक्ति तथा पवित्रताकी वृद्धि होती हे।
अक्ना मोंटेस
अक्ना मोंटेस (Akna Montes), शुक्र ग्रह पर एक पर्वत श्रेणी हैं। यह 68.9°N, 318.2°E पर केंद्रित है तथा 830 किमी लम्बी है।
टाइका वाइटीटी
टाइका डेविड वाइटीटी (जन्म: 16 अगस्त 1975), जिन्हे टाइका कोहेन के नाम से भी जाना जाता है, न्यू ज़ीलैण्ड के एक फ़िल्म निर्देशक, पटकथा लेखक, अभिनेता और हास्य कलाकार हैं। 2004 की लघु फिल्म, टू कार्स, वन नाईट के लिए उन्हें अकादमी पुरस्कार के लिए नामांकित किया गया था।
उनकी फीचर फिल्में, बॉय (2010) और हंट फॉर द वाइल्डरपीपल (2016) न्यू ज़ीलैण्ड की शीर्ष कमाई करने वालों में हैं। उन्होंने जैमिन क्लेमेंट के साथ हॉरर कॉमेडी फिल्म व्हट वी डू इन द शैडोज़ (2014) सह-निर्देशित की, जिसने उन्हें और अधिक मान्यता प्रदान की। वाइटीटी ने बाद में मार्वल सिनेमेटिक यूनिवर्स की सुपरहीरो फिल्म थॉर: रैग्नारॉक (2017) को निर्देशित किया, जिसके लिए उन्हें समीक्षकों से प्रशंसा प्राप्त हुई।
बंगभवन
बंगभवन (বঙ্গভবন बाॅड़्गोभाॅबोन, बंग(बंगाल) का भवन), बांग्लादेश की राजधानी ढाका में स्थित, बांग्लादेश के राष्ट्रपति  का आधिकारिक निवास  है। यह ढाका के केंद्र में, बंगभवन रोड, दिलखुशा एॅवेन्यू पर अवस्थित है। यह हर दिशा में बंगभवन उद्यान से घिरा हुआ है (पूर्व में नवाब दिलखुशा उद्यान)।
ब्रिटिश राज के समय यह स्थल, दिलखुशा गवर्नमेंट हाउस की मेज़बानी किया करता था, जिसे किसी समय भारत के राजप्रतिनिधि वाइसराॅय एवं बंगाल के ब्रिटिशकालीन राज्यपाल उपयोगित किया करते थे। भारत विभाजन पश्चात् यह पूर्वी पाकिस्तान का राज्यपाल भवन बन गया। राष्ट्रपति अबू सईद चौधरी, 12 जनवरी 1972 को शपथ-ग्रहण पश्चात्, बतौर राष्ट्रपति, इस भवन में निवास कर इसकी शोभा बढ़ाने वाले प्रथम बांग्लादेशी राष्ट्रपति बने।
एना ली फिशर
एना ली फिशर अमेरिकी रसायनज्ञ, चिकित्सक और NASA की अंतरिक्ष यात्री है। उनका जन्म २४ अगस्त १९४९ को न्यू यॉर्क शहर में हुआ था। उन्होंने अपनी ग्रेजुएशन १९६७ में सन पड्रो हाई स्कूल से की थी। उन्होंने अपने पूर्व अंतरिक्ष साथी बिल फिशर से शादी की थी और वह १९८४ में अंतरिक्ष में सबसे पहली माँ बनी। नासा में अपने कैरियर के दौरान, उन्हें तीन प्रमुख कार्यक्रमों के साथ शामिल किया गया:स्पेस शटल, अंतर्राष्टीय स्पेस स्टेशन, ओरियन प्रोजेक्ट। फिशर को जनवरी १९७८ में एक अंतरिक्ष यात्री के उम्मीदवार के रूप में चुना गया था। अगस्त १९७९ में, उन्होंने अपने प्रशिक्षण और मूल्यांकन की अवधि पूरी करके, अंतरिक्ष शटल मिशन उड़ान के कर्मीदल के विशेषज्ञ के रूप में काम के लिए खुदको उम्मीदवार बनाया। उन्होंने STS-5 और STS-7 की अंतरिक्ष उड़ान में वाहन एकीकृत परीक्षण और पेलोड के परीक्षण को समर्थित किया। उसके साथ-साथ उन्होंने कक्षीय उड़ान परीक्षण, लांच और लैंडिंग और बचाव प्रक्रियाओं के विकास के लिए दोनों चिकित्सा और परिचालन जानकारी प्रदान की और बचाव हेलीकाप्टरों में एक चिकित्सक के रूप में भी कार्य किया। एना ली फिशर STS-9 की यात्रा में उड़ान नियंत्रक थी। STS-51A की उड़ान के दौरान फिशर एक मिशन विशेषज्ञ भी थी। उसे उड़ान के पूरा होने के साथ, फिशर ने अंतरिक्ष में १९२ घंटो का लॉग इन समय पूरा किया। उन्हें बहुत से पुरस्कारों से सम्मानित किया गया जिनमे से NASA स्पेस फ्लाइट अवार्ड,मदर ऑफ़ द ईयर अवार्ड, कैलिफोर्निया साइंस सेंटर नारी का अवार्ड, यूसीएलए चिकित्सा पेशेवर एचीवमेंट अवार्ड आदि।
पंचगनी
पंचगनी (Panchgani) भारत के महाराष्ट्र राज्य के सतारा ज़िले में स्थित एक नगर है। यह पश्चिमी घाट में स्थित एक हिल स्टेशन है, जहाँ कई पर्यटक आकर्षण हैं। यह महाबलेश्वर से 20 किमी, पुणे से 108 किमी और मुम्बई से 250 किमी दूर है। पंचगनी कई प्रमुख आवासीय शिक्षण संस्थानों के लिए भी प्रसिद्ध है।
इतिहास
पंचगनी की खोज ब्रिटिश लोगों के द्वारा की गयी थी यह ब्रिटिश लोगों के लिए गर्मियों से बचने के एक जगह के रूप में प्रसिद्ध था। १८६० के दशक में जॉन चेस्सों नामक एक अंग्रेज अधीक्षक नियुक्त हुआ था। उसने पश्चिमी दुनिया के बहुत सारे पौधों की प्रजातियों को पंचगनी में लगाया जिसमे सिल्वर ओक एवं पोइंसेत्टिया प्रमुख हैं। जो अब पूरी तरह से पंचगनी के ही समझे जाते हैं। महाबलेश्वर ब्रिटिश लोगों के लिए गर्मी की पसंदीदा जगह थी लेकिन मानसून के दौरान यह निर्जन एवं रहने के लायक नहीं रह जाता था। पंचगनी का मौसम सालों भर खुशनुमा होता था इसलिए इसको अंग्रेजों द्वारा इससे आराम गृह के तौर पर विकसित किया। जॉन चेस्सन को एक उपयुक्त जगह खोजने के लिए प्रतिनियुक्त किया गया था। उन्होंने रुस्तमजी दुबाश की सहायता से इस क्षेत्र में पहाड़ियों का सर्वेक्षण किया, और अंत में पांच गांवों के आसपास के क्षेत्र को चुना एवं पंचगनी। इसके अधीक्षक के तौर पर चेस्सन को नियुक्त किया गया।
पंचगनी के बुनियादी ढाँचे को विकसित करने के लिए चेस्सन ने विभिन पेशेवरों को यहाँ बसाने के लिए जिसमे दरजी, धोबी, कसाई, सब्जी विक्रेताओं, बिल्डिंग ठेकेदार इत्यादि प्रमुख थे। उनको बाज़ार के नीचे वाले क्षेत्र को आवंटित किया गया एवं यह ग्राम स्थान के नाम से जाना जाता था। चेस्सन को सेंट पीटर चर्च के कब्रिस्तान में दफन किया गया है।
भूगोल और जलवायु
पंचगनी सहयाद्री पर्वत शृंखला के पाँच पहाड़ियों के मध्य में बसे है, इसके अलावा इसके चारों ओर पांच गांव भी बसे हैं जो निमंलिखित हैं दंदेघर, खिंगर, गोद्वाली, अमरल एवं तैघाट हैं। कृष्णा नदी यहाँ पास से ही बहती है एवं इसपर एक बांध भी बनाया गया है।
आवागमन
पंचगनी कास पठार से लगभग एक घंटे की ड्राइव पर है। यह पुणे से दो घंटे की दूरी पर एवं गोवा से आनेवाले यात्रियों के लिए पंचगनी एक रुकने की जगह है। यहाँ रहने के लिए कई सुविधाएं हैं जिसमे होटल, घर और शिविर इत्यादि शामिल हैं।
सीमाएं: - प्रमुख शहरों से पंचगनी की दूरी इस प्रकार हैं: मुंबई से - 285 किमी - - पुणे से 100 किमी महाबलेश्वर से - 18 किमी, सतारा से - 45 किमी और वाई से - 10 किमी की दूरी पर हैं
जलवायु
पंचगनी का तापमान सर्दियों के दौरान 12C के आसपास होता है, और कभी कभी गर्मियों के दौरान 34C पहुंचता है; हालांकि नमी का स्तर बहुत ही निम्न होता है।
जनसांख्यिकी
भारत की 2011 की जनगणना के अनुसार, पंचगनी की आबादी 14,894 की थी जिसमे पुरुषों की आबादी 8,335, और महिलाओं के 6,559 हैं। पंचगनी की साक्षरता 92.49% हैं, (जो 82.34% के राज्य के औसत से अधिक है)। पुरुष और महिला साक्षरता 95.49% और 88.70% क्रमशः है।
प्रधानाचार्य
प्रधानाचार्य  या (प्राचार्य, मुख्याचार्य, प्रधानाध्यापक, प्राध्यापक, मुख्याध्यापक) विद्यालयी प्रबंधन के लिए सबसे बड़ी जिम्मेदारी वाले विद्यालय का स्टाफ सदस्य हैं।
इंदी
इंदी (Indi) भारत के कर्नाटक राज्य के बीजापुर ज़िले में स्थित एक नगर है।
गगसीना
गगसीना (Gagsina) भारत के हरियाणा राज्य के करनाल ज़िले में स्थित एक नगर है। यह चण्डीगढ़ से 153 किमी की दूरी पर है।
भ्रूणपोष
कुछ पौधों के बीजों में खाद्य संग्रह के लिए विशेष प्रकार की रचना पाइ जाती है जिन्हें भ्रूणपोष कहते हैं।
बख्तावर सिंह
महाराव बख्तावरसिंह मध्यप्रदेश के धार जिले के अमझेरा कस्बे के शासक थे, जिन्होंने १८५७ के स्वतंत्रता संग्राम में मध्य प्रदेश में अंग्रेजों से संघर्ष किया। लंबे संघर्ष के बाद छलपूर्वक अंग्रेजों ने उन्हें कैद कर लिया। 10 फरवरी 1858 में इंदौर के महाराजा यशवंत चिकित्सालय परिसर के एक नीम के पेड़ पर उन्हें फांसी पर लटका दिया। कुंवर रघुनाथ की कोई जानकारी नहीं मिलती है। उनका परिवार रिंगनोद किले में जाकर रहने लगा  जो अमझेरा का दूसरा किला था । अमझेरा  के आखरी शासक राव लक्ष्मण सिंह जी राठौड़ थे | ठा. दीप सिंह राठौड़ जागीरदार छड़ावद के तीसरे पुत्र थे | रानी भटियानी जी जो की रिंगनोद किले में रहती थी सन् १८७५ लक्षमण सिंह को दत्तक  लिया | राव लक्ष्मण सिंह राठौड़ अमझेरा राज्य  के आखरी  शासक थे जहां उनका परिवार छड़ावद नामक गाँव मैं मिलता है | मध्यप्रदेश सरकार ने अमझेरा स्थित महाराणा बख्तावरसिंह के किले को राज्य संरक्षित इमारत घोषित किया है।जिला मुख्यालय से 27 km इंदोर अहमदबाद राज्य मार्ग पर हैं।
सन्दर्भ
-->
ब्रजावली भाषा
ब्रजावली (असमिया : ব্ৰজাৱলী) एक साहित्यिक भाषा थी जिसका उपयोग शंकरदेव ने अपने बरगीतों एवं अंकिया नाट की रचना के लिए किया था। यद्यपि वैष्णव धर्म के सन्दर्भ में उड़ीसा में तथा बंगाल में इसी प्रकार की भाषाएँ प्रयुक्त होतीं थीं, किन्तु ब्रजावली उनसे इस दृष्टि से अलग थी कि यह मैथिली भाषा पर आधारित थी (ब्रजभाषा पर नहीं)। इसके अलावा ब्रजावली में असमिय और पश्चिमी हिन्दी के भी कुछ छीटे थे।
मानसिक स्वास्थ्य विज्ञान
मानसिक स्वास्थ्य के लक्षण
मानसिक स्वास्थ्य के विशेषज्ञों की व्यवस्थानुसार, सुदृढ़ (sound) मानसिक स्वास्थ्य के लक्षण इस प्रकार हैं :
मनुष्य के गुण-दोष उसके स्वभाव, आचरण तथा मान्यताओं से जाने जाते हैं। माता, पिता तथा अन्य व्यक्तियों के संपर्क से बालक में व्यक्तित्व का विकस होता है और उसकी धारणाएँ दृढ़ हो जाती हैं। मानसिक स्वस्थ्यता की दशा में- की धाराणएँ स्वभावत: पुष्ट होने लगती हैं। अस्वस्थ दशा में इनका अभाव सा होता है। शिक्षा और अभ्यास द्वारा इन स्वस्थ भावों को अपनाना चाहिए।
स्वस्थ मनोविकास के लिए अभ्यास और प्रक्रिया
स्वस्थ मनोविकास के लिए जो अभ्यास और प्रक्रिया फलीभूत सिद्ध हुई है, इस प्रकार है :
(1) आवेगों को वश में रखने का अभ्यास करना और उन्हें किसी सुकार्य की ओर प्रेरित करना,
(2) छोटी मोटी घटनाओं से अपने को व्यथित न होने देना,
(3) व्यर्थ की चिंताओं से छुटकारा पाने के लिए भय पर विजय पाना,
(4) वास्तविकता का आवश्यक दृढ़ता से सामना करना,
(5) जीवन के प्रति रुचि और आस्था का भाव उत्पन्न करना,
(7) दूसरे के विचारों का आदर करना,
(8) अपने विचारों का व्यवस्थित रूप से नियमन तथा नियंत्रण करने का अभ्यास करना और उनको किसी कल्याणकारी लक्ष्य की ओर प्रेरित करना,
(10) विनोदशील प्रवृत्ति द्वारा जीवन की कठोरता और व्यग्रकारी समस्याओं को दूर करना तथा
(11) चित्त को एकाग्र कर अपने कार्य में रुचि, उत्साह और तल्लीनता उत्पन्न करना।
अल्पबुद्धिता और मानसिक विकार में भेद
अल्पबुद्धिता (Mental defficiency) और मानसिक विकार (Mental disorder) में भेद है। अठारह वर्ष की आयु तक होनेवाले मानसिक विकास में कुछ बाधा पड़ जाने के कारण अल्पबुद्धिता होती है और मानसिक विकार, विकसित मन में दोषोत्पत्ति के कारण। अल्बुद्धिवाले जड़मूर्ख, मूढ़ (embecile) अथवा बालिश (moron) होते हैं। अल्पबुद्धिता वंशानुगत दोष तो होता ही है परंतु बधिरता, अंधता, अपंगता तथा अन्य शारीरिक दोष के कारण बालक पढ़ने लिखने में पिछड़ जाते हैं और उनकी बुद्धि का स्तर उन्नत नहीं हो पाता। इन शारीरिक दोषों को दूर करने से विद्यार्थियों की मानसिक शक्ति में सुधार किया जा सकता है। मद्यपान तथा अन्य मादक वस्तुओं का सेवन, जीवन की जटिलता, समाज से संघर्ष तथा शारीरिक रोगों के कारण चिंता, व्यग्रता, अनिद्रा, भीति, अस्थिरता, बुद्धिविपर्यय और विभ्रम आदि उत्पन्न होते हैं जिससे आक्रमकता, ध्वंसकारिता, मिथ्याचरण, तस्करता, हठवादिता, अनुशासनहीनता आदि आचरण दोष (behaviour disorder) बढ़ने लगते हैं। इन दोषों से समाज की बड़ी हानि होती है। किशोरावस्था की दुष्चरित्रता समाज का सबसे अधिक हानिकर रोग है। इन दोषों के रहते समाज का व्यवस्थित संगठन संभव नहीं है।
स्वस्थ मानसिक संतुलन के उपाय
स्वस्थ मानसिक संतुलन तथा समत्व बुद्धि के लिए जो उपाय करने चाहिए वे मुख्यत: इस प्रकार हैं -
(1) वंशानुगत विकारों को दूर करने के लिए विवाह तथा संतानोत्पत्ति संबंधी संततिशास्त्रानुमोदित योजना का प्रसार करना जिससे अनुपयुक्त मनुष्यों द्वारा संतानोत्पत्ति रोकी जा सके और केवल पूर्णत: स्वस्थ स्त्री पुरुषों द्वारा ही स्वस्थ बालकों की उत्पत्ति हो,
(2) शारीरिक स्वास्थ्य के सुधार द्वारा तथा आवश्यक विश्राम द्वारा मानसिक दुरावस्था, क्लांति (Strain) और शारीरिक विकारों को दूर करना,
(4) बालकों के प्रति सद्भाव, ममत्व, सहानुभूति, प्रोत्साहन और विश्वास का भाव प्रदर्शित करना,
(5) व्यक्तित्व के विकास में बाधा न डालना,
(7) बालक की हीनता के निवारण में सहायता करना,
भारतीय पन्थ
भारतीय पन्थ, जिन्हें कभी-कभी धर्मिक पन्थ या इण्डिक पन्थ भी कहा जाता है, भारतीय उपमहाद्वीप में उत्पन्न हुए पन्थ हैं; अर्थात् हिन्दू पन्थ, जैन पन्थ, बौद्ध पन्थ और सिख पन्थ। इन पन्थों को सभी लोगों नें पूर्वी पन्थों के रूप में भी वर्गीकृत किया है। हालाँकि भारतीय पन्थ भारत के इतिहास से जुड़े हुए हैं, वे पान्थिक समुदायों की एक विस्तृत शृंखला का गठन करते हैं, और भारतीय उपमहाद्वीप तक ही सीमित नहीं हैं।
भारतीय उपमहाद्वीप में प्रागैतिहासिक पन्थ से जुड़े साक्ष्य बिखरे हुए मेसोलिथिक शैल चित्रों से प्राप्त होते हैं। सिन्धु घाटी सभ्यता के हड़प्पा लोग, जो 3300 से 1300 ईसा पूर्व (परिपक्व अवधि 2600-1900 ईसा पूर्व) तक थे, एक प्रारम्भिक नगरीकृत संस्कृति थी जो वैदिक धर्म से पहले थी।
मानसिक स्वास्थ्य विज्ञान
स्वस्थ मानसिक संतुलन के उपाय
(8) उन्नयन (Sublimation) की सभी संभाव्य रीतियों का अनुसंधान कर अवांछनीय दोष को किसी समाजानुमोदित सुरुचिपूर्ण कार्य के साथ जोड़ने का प्रयास करना
भारतीय पन्थ
भारतीय पन्थों का प्रलेखित इतिहास ऐतिहासिक वैदिक धर्म के साथ आरम्भ होता है, जो प्रारम्भिक भारत-ईरानियों की पान्थिक प्रथाएँ थीं, जिन्हें एकत्र किया गया और बाद में वेदों में पुन: प्रकाशित किया गया। इन ग्रन्थों की रचना, विमोचन और टीका की अवधि वैदिक काल के रूप में जानी जाती है, जो लगभग 1750 से 500 ईसा पूर्व तक चली थी। उपनिषदों में वेदों के दार्शनिक भागों को संक्षेप में वर्णित किया गया है, जिसे आमतौर पर वेदान्त के रूप में जाना जाता है, जिसका अर्थ है "अन्तिम अध्याय, वेद के कुछ भाग या" वस्तु, वेद का उच्चतम उद्देश्य " । प्रारम्भिक उपनिषद सभी आम युग से पहले के हैं, ग्यारह प्रमुख उपनिषदों में से पाँच की रचना 6वीं शताब्दी ईसा पूर्व से पहले सभी सम्भावना में की गई थी, और इनमें योग और मोक्ष के प्रारम्भिक उल्लेख हैं।
800 और 200 ईसा पूर्व के बीच श्रमण काल ​​"वैदिक हिन्दू पन्थ और पुराण हिन्दूवाद के बीच एक महत्वपूर्ण मोड़" है। श्रमण आन्दोलन, एक प्राचीन भारतीय पान्थिक आन्दोलन, जो वैदिक परम्परा से अलग था, लेकिन अक्सर आत्मा और परम वास्तविकता (ब्रह्म) की वैदिक और उपनिषदिक अवधारणाओं को परिभाषित किया गया था।
मानसिक स्वास्थ्य विज्ञान
स्वस्थ मानसिक संतुलन के उपाय
बालक संरक्षण चाहता है और ममत्व का भूखा होता है। उसकी ममत्वपूर्ण देखरेख कर उसे आश्वस्त करना चाहिए। खेल कूद, व्यायाम, विश्राम, मनोरंजन द्वारा मानसिक विकलता दूर करनी चाहिए। जीवन की कठिनाइयाँ, साधनों का अभाव और आपदाओं से विचलित न होना चाहिए परंतु इनसे उच्चतर जीवन की प्रेरणा लेनी चाहिए। अभाव की चिंता करने की अपेक्षा जो कुछ भी प्राप्त है उससे संतोषसुख प्राप्त करना श्रेष्ठतर है। अपने को हतभाग्य समझकर हाय हाय करना कापुरुषत्व है। प्रसन्नचित्त रहने का सतत प्रयत्न करते रहने से मनोदौर्बल्य दूर किया जा सकता है और यह प्रसन्नता और संतोष द्वारा प्राप्य है।
प्रतिभा देवीसिंह पाटिल
प्रतिभा देवीसिंह पाटिल को भारत की प्रथम महिला राष्ट्रपति बनने का सौभाग्य प्राप्त हुआ है; वे २००७ से २०१२ तक इस पद पर रहीं हैं।
1 जून 2019 को भारत की पूर्व राष्ट्रपति प्रतिभा पाटिल को विदेशियों को दिए जाने वाले मेक्सिको के सर्वोच्च नागरिक पुरस्कार ‘ऑर्डेन मेक्सिकाना डेल एग्वेला एज्टेका’ (ऑर्डर ऑफ एज्टेक ईगल) से सम्मानित किया गया.
यह पुरस्कार मेक्सिको के राजदूत मेल्बा प्रिआ ने पुणे के एमसीसीआईए भवन में आयोजित एक विशेष समारोह में पाटिल को प्रदान किया.
प्रतिभा पाटिल यह पुरस्कार पाने वाली भारत की दूसरी राष्टपति बनी.
इससे पहले यह सम्मान राष्ट्रपति एस. राधाकृष्णन को दिया गया था.
हालांकि अलग-अलग श्रेणी की बात करे तो यह सम्मान नोबेल पुरस्कार विजेता अमर्त्य सेन, प्रसिद्ध कलाकार सतीश गुजराल, उद्योगपति रघुपत सिंघानिया को प्रदान किया गया है !हिंदी करेंट अफेयर्स
प्रतिभा देवीसिंह पाटिल (जन्म १९ दिसंबर १९३४) स्वतन्त्र भारत के ६० साल के इतिहास में पहली महिला राष्ट्रपति तथा क्रमानुसार १२वीं राष्ट्रपति रही हैं। राष्ट्रपति चुनाव में प्रतिभा पाटिल ने अपने प्रतिद्वंदी भैरोंसिंह शेखावत को तीन लाख से ज़्यादा मतों से हराया था। प्रतिभा पाटिल को ६,३८,११६ मूल्य के मत मिले, जबकि भैरोंसिंह शेखावत को ३,३१,३०६ मत मिले। उन्होंने २५ जुलाई २०१२ को संसद के सेण्ट्रल हॉल में आयोजित समारोह में नव निर्वाचित राष्ट्रपति प्रणव मुखर्जी को अपना कार्यभार सौंपते हुए राष्ट्रपति भवन से विदा ली।
प्रारंभिक जीवन
महाराष्ट्र के जलगांव जिले में जन्मी प्रतिभा के पिता का नाम श्री नारायणराव पाटिल था। साड़ी और बड़ी सी बिंदी लगाने वाली यह साधारण पहनावे वाली महिला राजनीति में आने से पहले सामाजिक कार्यकर्ता के रूप में कार्य कर रही थी। उन्होंने जलगाँव के मूलजी जेठा कालेज से स्नातकोत्तर (एम ए) और मुंबई के गवर्नमेंट लॉ कालेज (मुंबई विश्वविद्यालय से संबद्ध) से कानून की पढा़ई की। वे टेबल टेनिस की अच्छी खिलाड़ी थीं तथा उन्होंने कई अन्तर्विद्यालयी प्रतियोगिताओं में विजय प्राप्त की। १९६२ में वे एम जे कॉलेज में कॉलेज क्वीन चुनी गयीं। उसी वर्ष उन्होंने एदलाबाद क्षेत्र से विधानसभा (एसेंबली) के चुनाव में भारतीय राष्ट्रीय कांग्रेस के टिकट पर विजय प्राप्त की। उनका विवाह शिक्षाविद देवीसिंह रणसिंह शेखावत के साथ ७ जुलाई, १९६५ को हुआ। उनकी एक पुत्री तथा एक पुत्र है। श्री शेखावत के पूर्वज राजस्थान के सीकर जिले के लोसल छोटी गांव से थे और बाद में जलगांव महाराष्ट्र जाकर बस गये थे।
राजनीतिक जीवन
श्रीमती पाटिल ने २७ वर्ष की अवस्था में १९६२ में राजनीतिक जीवन का प्रारंभ कांग्रेस के वरिष्ठ नेता और महाराष्ट्र के भूतपूर्व मुख्यमंत्री यशवंत राव चव्हाण की देखरेख में प्रारंभ किया। १९६२ से १९८५ तक वे पांच बार महाराष्ट्र विधानसभा की सदस्य रहीं। इस दौरान वर्ष १९६७ से १९७२ तक वह महाराष्ट्र सरकार में राज्यमंत्री और वर्ष १९७२ से १९७८ तक कैबिनेट मंत्री रहीं उन्होंने कई महत्वपूर्ण मंत्रालयों का कार्यभार संभाला। उन्होंने १९६७ से १९७२ तक सार्वजनिक स्‍वास्‍थ्‍य, निषेध, पर्यटन, आवास और संसदीय कार्य, महाराष्‍ट्र सरकार में उप मंत्री पद पर कार्य किया। वे १९७२ से १९७४ तक महाराष्ट्र सरकार के समाज कल्‍याण विभाग, १९७४ से १९७५ तक सार्वजनिक स्‍वास्‍थ्‍य और समाज कल्‍याण विभाग, १९७५-१९७६ तक पुनर्वास और सांस्‍कृतिक कार्य विभाग और १९७७ से १९७८ तक शिक्षा विभाग में कैबिनेट मंत्री के पद आसीन रहीं। लेकिन जब १९७९ में कांग्रेस पार्टी महाराष्ट्र विधान सभा में विपक्ष में पहुँची तो प्रतिभा पाटिल लगभग एक वर्ष तक विपक्ष की नेता रहीं। १९८२ से १९८५ तक फिर वे महाराष्‍ट्र सरकार में शहरी विकास और आवास तथा १९८३-१९८५ तक नागरिक आपूर्ति और समाज कल्‍याण के विभागों में कैबिनेट मंत्री रहीं। १९८५ में वे राज्यसभा पहुँची और १९८६ में राज्यसभा की उप सभापति बनी। १८ नवम्‍बर १९८६ से ५ नवम्‍बर १९८८ तक वे सभापति, राज्‍य सभा भी रहीं। वे १९८६ से ८८ के बीच लाभ समिति की अध्‍यक्षा और सदस्‍य, व्‍यापार सलाहकार समिति, राज्‍य सभा भी रहीं। श्रीमती प्रतिभा देवीसिंह पाटिल प्रदेश कॉन्‍ग्रेस समिति महाराष्‍ट्र की अध्यक्षा (१९८८-१९९०), राष्‍ट्रीय शहरी सहकारी बैंक एवं ऋण संस्‍थाओं की निदेशक, भारतीय राष्‍ट्रीय सहकारी संघ की शासी परिषद की सदस्‍य रही हैं। १९८९-१९९० में वे महाराष्ट्र प्रदेश कांग्रेस की प्रमुख बनीं। उन्‍हें वर्ष १९९१ में दसवीं लोक सभा (संसद के निचले सदन) के लिए निर्वाचित किया गया और उन्‍होंने १९९१ में अध्‍यक्षा, सदन समिति, लोक सभा के रूप में भी कार्य किया। श्रीमती पाटिल को ८ नवम्बर २०४ को राजस्‍थान की राज्‍यपाल के रूप में नियुक्‍त किया गया। उन्‍होंने भारत के राष्‍ट्रपति पद पर निर्वाचन के लिए २२ जून २००७ को राज्‍यपाल के पद से इस्‍तीफा दे दिया।
सामाजिक और सांस्‍कृतिक गतिविधियाँ
उन्‍होंने महिलाओं के कल्‍याण के लिए कार्य किया और मुम्‍बई, दिल्‍ली में कामकाजी महिलाओं के लिए छात्रावास, ग्रामीण युवाओं के लाभ हेतु जलगांव में इंजीनियरिंग कॉलेज के अलावा श्रम साधना न्यास की स्‍थापना की। श्रीमती पाटिल ने महिला विकास महामण्‍डल, जलगांव में दृष्टिहीन व्‍यक्तियों के लिए औद्योगिक प्रशिक्षण विद्यालय और विमुक्‍त जमातियों तथा बंजारा जनजातियों के निर्धन बच्‍चों के लिए एक स्‍कूल की स्‍थापना की। श्रीमती प्रतिभा देवीसिंह पाटिल ने अनेक यात्राएं की है और इंटरनेशनल काउंसिल ऑफ सोशल वेलफेयर कॉन्‍फ्रेंस, नैरोबी और पोर्टे रीको में भाग लिया। उन्‍होंने १९८५ में इस सम्‍मेलन में शिष्‍टमण्‍डल के सदस्‍य के रूप में बुल्‍गारिया में, महिलाओं की स्थिति पर ऑस्ट्रिया के सम्‍मेलन में शिष्‍टमण्‍डल की अध्‍यक्ष के रूप में, लंदन में १९८८ के दौरान आयोजित राष्‍ट्रमण्‍डलीय अधिकारी सम्‍मेलन में, चीन के बीजिंग शहर में विश्‍व महिला सम्‍मेलन में भाग लिया।
श्रीमती पाटिल की विशेष रुचि ग्रामीण अर्थव्‍यवस्‍था के विकास और महिलाओं के कल्‍याण में है। श्रीमती प्रतिभा देवीसिंह पाटिल ने जलगांव जिले में महिला होम गार्ड का आयोजन किया और १९६२ में उनकी कमांडेंट थीं, वे राष्‍ट्रीय सहकारी शहरी बैंक और ऋण संस्‍थाओं की उपाध्‍यक्ष रहीं तथा बीस सूत्रीय कार्यक्रम कार्यान्‍वयन समिति, महाराष्‍ट्र की अध्‍यक्षा थीं। श्रीमती प्रतिभा देवीसिंह पाटिल ने अमरावती में दृष्टिहीनों के लिए एक औद्योगिक प्रशिक्षण विद्यालय, निर्धन और जरूरतमंद महिलाओं के लिए सिलाई कक्षाओं, पिछड़े वर्गों और अन्‍य पिछड़े वर्गों के बच्‍चों के लिए नर्सरी स्‍कूल खोल कर उल्‍लेखनीय योगदान दिया तथा किसान विज्ञान केन्‍द्र, अमरावती में किसानों को फसल उगाने की नई एवं वैज्ञानिक तकनीकें सिखाने, संगीत और कम्‍प्‍यूटर की कक्षाएं आयोजित की।
प्रमुख विवाद
प्रतिभा पाटिल के साथ सबसे पहला विवाद तब जु़डा जब उन्होंने राजस्थान की एक सभा में कहा कि राजस्थान की महिलाओं को मुगलों से बचाने के लिए परदा प्रथा आरंभ हुई। इतिहासकारों ने कहा कि राष्ट्रपति पद के लिए दावेदार प्रतिभा का इतिहास ज्ञान शून्य है। जबकि मुस्लिम लीग जैसे दलों ने भी इस बयान का विरोध किया। समाजवादी पार्टी ने कहा कि प्रतिभा पाटिल मुसलिम विरोधी विचारधारा रखती हैं। प्रतिभा दूसरे विवाद में तब घिरी जब उन्होंने एक धार्मिक संगठन की सभा में अपने गुरू की आत्मा के साथ कथित संवाद की बात कही। प्रतिभा के पति देवी सिंह शेखावत पर स्कूली शिक्षक को आत्महत्या करने के लिए मजबूर करने का आरोप है। उन पर हत्यारोपी अपने भाई को बचाने के लिए अपनी राजनीतिक पहुंच का पूरा पूरा इस्तेमाल करने का भी आरोप है। उन पर चीनी मिल कर्ज में घोटाले, इंजीनियरिंग कालेज फंड में घपले और उनके परिवार पर भूखंड हड़पने के संगीन आरोप हैं।
नूर-सुल्तान
नूर-सुल्तान ( कज़ाख़: Астана, अंग्रेज़ी: Astana ) (2019- नूर्सुल्तान या अस्ताना ( कज़ाख़: Нұр-Cұлтан, अंग्रेज़ी: Nur-Sultan )) मध्य एशिया के कज़ाख़स्तान देश की राजधानी और उस देश का दूसरा सबसे बड़ा शहर है। इसे सोवियत संघ के ज़माने में सन् १९६१ तक अकमोलिंस्क ( Акмолинск, Akmolinsk ) और उसके बाद सन् १९९२ तक त्सेलिनोग्राद​ ( Целиноград, Tselinograd ) बुलाया जाता था। कज़ाख़स्तान की आज़ादी के बाद इसे सन् १९९८ तक अकमोला ( Ақмола, Akmola ) बुलाया गया। यह शहर पूरी तरह अकमोला प्रांत से घिरा हुआ है लेकिन प्रशासनिक रूप से इसे एक अलग संघीय शहर का दर्जा मिला हुआ है।
नाम की उत्पत्ति
कज़ाख़ भाषा में 'अस्ताना' शब्द का अर्थ 'राजधानी' होता है लेकिन यह फ़ारसी के 'आस्ताने' शब्द से आया है जिसका मतलब 'पूजनीय या शाही दहलीज़' होता है। यह आगे फ़ारसी की एक क्रिया शब्द 'इस्तदान' का रूप है जिसका अर्थ 'खड़ा होना' है और यहाँ सन्दर्भ 'इज़्ज़त से खड़ा होना' है। कज़ाख़स्तान की राजधानी बनने से पहले यहाँ एक संत की क़ब्र थी, जिस से इस बस्ती का पुराना नाम 'अक़ मोला' ( Ақ мола ) था, यानि 'सफ़ेद मक़बरा'। जून २००८ में कज़ाख़ संसद ने शहर का नाम राष्ट्रपति नूरसुलतान नज़रबायेव के आदर में 'नूरसुलतान' रखने का प्रस्ताव रखा लेकिन राष्ट्रपति ने इस से इनकार करते हुए कहा कि शहर के नाम का फ़ैसला आने वाली पीढ़ियाँ करेंगी। कुछ समीक्षकों का मानना है कि राष्ट्रपति ने इस शहर के नाम के लिए 'अस्ताना' (यानि 'राजधानी') जैसा साधारण शब्द इसलिए चुना ताकि उनकी मृत्यु के पश्चात इसका नाम 'नूरसुलतान' रखने की सम्भावना बनी रहे।
भूगोल और मौसम
अस्ताना उत्तर-मध्य कज़ाख़स्तान में इशिम नदी के किनारे बसा हुआ है। इसके आसपास का इलाका एक शुष्क स्तेपी क्षेत्र है। शहर के पुराने मोहल्ले नदी से उत्तर में और नए मोहल्ले नदी से दक्षिण में स्थित है। स्तेपी का यह इलाका सर्दियों में बहुत ठंडा हो जाता है और मंगोलिया की राजधानी उलानबातर के बाद अस्ताना दुनिया की दूसरा सर्वाधिक ठंडी राजधानी है। यहाँ सर्दियों में तापमान अक्सर −४० °सेंटीग्रेड तक गिर जाता है। जुलाई में तापमान ४० °सेंटीग्रेड तक चढ़ जाता है, यानि काफ़ी गर्मी भी पड़ती है।
सोवियत ज़माने में
जोसेफ़ स्टालिन के ज़माने में यहाँ गुलाग जैसे क़ैदी खेमे लगते थे और अस्ताना के बाहरी क्षेत्रों में 'अलझ़ीर' ( ALZHIR, इसमें बिंदु-वाले 'झ़' के उच्चारण पर ध्यान दें क्योंकि यह टेलिविझ़न के झ़ से मिलता-जुलता है) खेमा था। 'अलझ़ीर' रूसी भाषा का एक परिवर्णी शब्द (एक्रोनिम) था जिसका मतलब 'अकमोलिंसकी मातृभूमि के देशद्रोहियों की पत्नियों का खेमा'। इसमें सोवियत तानाशाह स्टालिन द्वारा 'जनता के दुश्मन' क़रार कर दिए गए लोगों की पत्नियाँ क़ैद की जाती थी।
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ ( Nikita Khrushchev ) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई धरती' ( virgin lands ) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि अस्ताना जैसे इलाक़ों में रूसी लोगों की बहुतायत है। १९६१ में इस शहर का नाम 'त्सेलिनोग्राद' रख दिया गया जिसका मतलब 'नई ज़मीन का शहर' था। द्वितीय विश्वयुद्ध में जब जर्मनी ने सोवियत संघ पर हमला बोला तो सोवियत संघ में बसने वाले जर्मन मूल के बहुत से लोगों को भी ज़बरदस्ती यहाँ भेज दिया गया।
स्वतंत्रता के बाद
१९९१ में जब कज़ाख़स्तान आज़ाद हुआ तो राजधानी दक्षिण में स्थित अलमाती शहर था। सरकार ने त्सेलिनोग्रद शहर और उसके आसपास के क्षेत्र का नाम बदलकर 'अक़मोला' रख दिया जिसका मतलब 'सफ़ेद मक़बरा या धार्मिक स्थल' है। उस समय इस शहर के ७०% लोग रूसी नस्ल के थे जिस से यह डर था कि वे बाक़ी कज़ाख़स्तान से अलग होने की मांग कर सकते थे। सरकार ने १९९५ में घोषणा की के अक़मोला नई राजधानी होगा और १९९८ में इसका नाम बदलकर अस्ताना रखा गया। उन्होने राजधानी बदलने की वजह बताई कि अलमाती अंतर्राष्ट्रीय सरहदों के पास है, पहाड़ों से घिरा होने के कारण उसमें फैलने की सम्भावना कम है और वह क्षेत्र भूकम्पों का शिकार भी रहता है। लेकिन अन्य समीक्षकों ने कहा की सरकार का असली अनकहा मक़सद उत्तरी क्षेत्र को कज़ाख़स्तान से अधिक मज़बूती से बांधना था।
अस्ताना को राजधानी बनाने के निर्णय की कुछ निंदा भी हुई है। आलोचकों के अनुसार यह दूर कज़ाख़ स्तेपी के वीराने में स्थित है जहाँ भयंकर सर्दी पड़ती है। ऊपर से यहाँ अनगिनत नए सरकारी दफ़तर और इमारतें बनाने पर हुए भारी सरकारी ख़र्चे की भी निंदा हुई है। बहुत से सरकारी नौकर अभी भी अलमाती में रहते हैं और उनके अस्ताना आने-जाने और वहाँ होटलों में रहने का ख़र्चा भी सरकार को देना होता है।
अंकुर
अंकुर नाम से विकिपीडिया पर निम्न लेख हैं:
फु फ मान राष्ट्रीय उद्यान
फु फ मान राष्ट्रीय उद्यान (อุทยานแห่งชาติภูผาม่าน) थाईलैंड के खॉन केन और लोई प्रांतों में स्थित एक राष्ट्रीय उद्यान है। उद्यान का क्षेत्रफल 350 km2 है।
गुनहगार (1967 फ़िल्म)
गुनहगार 1967 में बनी हिन्दी भाषा की फिल्म है।
चौधरी प्रेम सिंह
चौधरी प्रेम सिंह (1932-2017) दिल्ली के एक भारतीय राजनीतिज्ञ थे। वे तीन बार दिल्ली कांग्रेस के अध्यक्ष रहे।* उनका वर्ष 1956 से लेकर वर्ष 2008 के बीच कोई चुनाव नहीं हारने का रिकॉर्ड रहा है। उन्होने लगातार किसी भी चुनाव में 55 सालों तक अजेय रहने का रिकॉर्ड दर्ज कराते हुये 'लिम्का बुक ऑफ वर्ल्ड रिकॉर्ड' में जगह बनाई थी। उन्होंने केंद्र, राज्य और एमसीडी में भी राजनीति की, लेकिन राजनीतिक जीवन में कभी दक्षिणी दिल्ली और अंबेडकर नगर का साथ नहीं छोड़ा. दिल्ली विधानसभा का अध्यक्ष रहने के अलावा सिंह तीन बार दिल्ली कांग्रेस के अध्यक्ष भी रहे।
बा (नगर)
बा (Ba) प्रशांत महासागर के फ़िजी देश का एक नगर है। यह विति लेवु द्वीप के पश्चिमोत्तरी भाग में, बा नदी के किनारे, लउतोका से 37 किलोमीटर और नान्दी से 62 किमी दूर स्थित है। प्रशासनिक रूप से यह फ़िजी के पश्चिमी विभाग के बा प्रान्त का भाग है। बा में भारतीय मूल के लोगों की बहुसंख्या है और यह एक कृषि-प्रधान क्षेत्र में बसा हुआ है।
शान भाषा
शान भाषा (बर्मी: လိၵ်ႈတႆး) बर्मा के शान राज्य में रहने वाले शान समुदाय की भाषा है, हालाँकि इसे कुछ हद तक बर्मा के कचिन राज्य, उत्तरी थाईलैण्ड और (कम होती हुई संख्या में) भारत के असम राज्य में भी बोला जाता है। यह ताई-कादाई भाषा-परिवार की सदस्य है और एक सुरभेदी भाषा है। इसका थाई भाषा से सम्बन्ध है क्योंकि वह भी एक ताई-कादाई भाषा है।
छोटी सी मुलाक़ात (1967 फ़िल्म)
छोटी सी मुलाकात 1967 में बनी हिन्दी भाषा की फिल्म है।
जैसलमेर
जैसलमेर भारत के राजस्थान प्रांत का एक शहर है। भारत के सुदूर पश्चिम में स्थित थार के मरुस्थल में जैसलमेर की स्थापना भारतीय इतिहास के मध्यकाल के प्रारंभ में ११७८ ई. के लगभग राजपूत भाटी के वंशज रावल-जैसल द्वारा की गई थी। रावल जैसल के वंशजों ने यहाँ भारत के गणतंत्र में परिवर्तन होने तक बिना वंश क्रम को भंग किए हुए ७७० वर्ष सतत शासन किया, जो अपने आप में एक महत्वपूर्ण घटना है। जैसलमेर राज्य ने भारत के इतिहास के कई कालों को देखा व सहा है। सल्तनत काल के लगभग ३०० वर्ष के इतिहास में गुजरता हुआ यह राज्य मुगल साम्राज्य में भी लगभग ३०० वर्षों तक अपने अस्तित्व को बनाए रखने में सक्षम रहा। भारत में अंग्रेज़ी राज्य की स्थापना से लेकर समाप्ति तक भी इस राज्य ने अपने वंश गौरव व महत्व को यथावत रखा। भारत की स्वतंत्रता के पश्चात यह भारतीय गणतंत्र में विलीन हो गया। भारतीय गणतंत्र के विलीनकरण के समय इसका भौगोलिक क्षेत्रफल १६,०६२ वर्ग मील के विस्तृत भू-भाग पर फैला हुआ था। रेगिस्तान की विषम परिस्थितियों में स्थित होने के कारण यहाँ की जनसंख्या बींसवीं सदी के प्रारंभ में मात्र ७६,२५५ थी।
जैसलमेर जिले का भू-भाग प्राचीन काल में ’माडधरा’ अथवा ’वल्लभमण्डल’ के नाम से प्रसिद्ध था। महाभारत के युद्ध के बाद बड़ी संख्या में यादव इस ओर अग्रसर हुए व यहाँ आ कर बस गये। यहाँ अनेक सुंदर हवेलियां और जैन मंदिरों के समूह हैं जो 12वीं से 15वीं शताब्‍दी के बीच बनाए गए थे।